Wp/gcr/Léròp - Wikimedia Incubator
< Wp‎ | gcrWp > gcr > Léròp
Léròp-a sa roun kontinan oben roun parti di siperkontinan-yan di Lérazi é di Afro-Lérazi. Li sa pafwè aplé « Vyé Kontinan », pa opozisyon o « Nouvèl Monn » (Lanmérik). Asou plan kiltirèl, Léròp-a té rousouvwè di miltip lenfliyans o kour dé laj, é ka konprann di nonbré péy ki posédé an menm tan oun léritaj koumen, dé diférans lengwistik, rélijyé é istorik, ké dé zapòr résan vini dipi mondyjlizasyon-an. À sa tit, Léròp sa roun lèspas di sivilizasyon forjé pa roun listwè milénèr. Oun kouminoté di pèp, di diféran Léta, ka tann à konstitchwé yé kò politikman ké Linyon éropéyen-an.
Kart di Éròp jéyografik ka ka prézanté rélyèf-ya.
Limit jéyopolitik[edit]
Lizaj-a ka fè di Léròp-a oun kontinan ; nou ka palé, si nou ka konsidéré Érazi ké plak érazyatik, di parti oksidantal di oun siper-kontinan. Limit terès-ya di Éròp-a té donk toujou enprésiz à lès pas i pa ka ègzisté di limit klèrman défini, di rélyèf ou di lanmè, ki ka vini klèrman sendé Érazi. Frontyèr jéyografik-ya di Éròp sa don pli politik ki fizik.
Péyi-ya ki ganyen tout oben roun pati di yé téritwè asou kontinan éropéyen-an oben sa kiltirèlman rataché ké Léròp (soulon limit jéyografik-a ki défini pli laro) sa o nonm di 51 :
44 péyi gen tout yé téritwè an Léròp : Albani, Lanlmangn, Andòr, Otrich, Bèljik, Byélorisi, Bosni-Èrzégovin, Bilgari, Kroasi, Dannmark, Lèspangn, Estoni, Fenlann, Lafrans, Grès, Ongri, Irlann, Islann, Itali, Kosovo, Létoni, Liechtenstein, Litchwani, Liksanbour, Masédwann, Malt, Moldavi, Monako, Monténégro, Norvèj, Péyi-Ba, Pològn, Potidjal, Répiblik tchèk, Roumani, Rwéyonm-Ini, Sen-Maren, Sèrbi, Slovaki, Slovéni, Swèd, Swis, Oukrèn ké Vatikan ;
Palé di kiltir di Léròp difisil, pas di patché kiltir té sigsédé yé kò (é té souvan asimilé dé zapò èstra-éropéyen) dipi plizyò milénèr. Oun définisyon di kiltir di Léròp-a divèt nésésèrman osi tchenbé kont dé limit jéyografik di kontinan.
Retrieved from "https://incubator.wikimedia.org/w/index.php?title=Wp/gcr/Léròp&oldid=4567131"
This page was last edited on 16 May 2019, at 20:37.